text: За мен и целия персонал ще бъде удоволствие да Ви посрещнем в семеен хотел ''Поп Богомил''! Независимо от целта на Вашето пътуване, знаем, че съществува богат избор от най-различни хотели.
  Семеен хотел ''Поп Богомил'' се намира в центъра на София, на тиха и спокойна улица. Местонахождението му, както и добрите транспортни комуникации, създават удобство за бизнес и туризъм.
  Хотелът разполага с 10 двойни стаи, със самостоятелен санитарен възел и телевизор. Всички са обзаведени уютно с мебели от свежо дърво и декорирани в различни цветове - като всяка от тях носи своята индивидуалност. Нашият лоби-бар е удобно място за отдих, или работна среща на чаша кафе, а вътрешният двор, декориран с много цветя и зеленина, предразполага към една приятна обстановка за пълноценна почивка.